钦定古今图书集成/理学汇编/学行典/第262卷 > 郭荷
## 钦定古今图书集成/理学汇编/学行典/第262卷 > 郭荷

按《晋书隐逸传》：“郭荷，字承休，洛阳人也。六世祖整，汉
安顺之世，公府八辟，公车五征，皆不就。自整及荷，世
以经学致位，荷明究群籍，特善史书，不应州郡之命。
张祚遣使者以安车束帛征为博士祭酒，使者迫而
致之，及至，署太子友。荷上疏乞还，祚许之，遣以安车
蒲轮，送还张掖东山。年八十四卒，谥曰元德先生。”